CELEX: 32021D0470
Language: ro
Date: 2021-03-18 00:00:00
Title: Decizia (PESC) 2021/470 a Consiliului din 18 martie 2021 de modificare a Deciziei (PESC) 2020/489 de numire a reprezentantului special al Uniunii Europene pentru dialogul Belgrad-Priștina și alte chestiuni regionale din Balcanii de Vest

19.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 96/13
               
            
         DECIZIA (PESC) 2021/470 A CONSILIULUI
         din 18 martie 2021
         de modificare a Deciziei (PESC) 2020/489 de numire a reprezentantului special al Uniunii Europene pentru dialogul Belgrad-Priștina și alte chestiuni regionale din Balcanii de Vest
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 2 aprilie 2020, Consiliul a adoptat Decizia (PESC) 2020/489 (1) de numire a domnului Miroslav LAJČÁK în calitatea de reprezentant special al Uniunii Europene (RSUE) pentru dialogul Belgrad-Priștina și alte chestiuni regionale din Balcanii de Vest, astfel cum a fost modificată prin Decizia (PESC) 2020/1313 a Consiliului (2). Mandatul RSUE urmează să expire la 31 martie 2021.
                  
               
                     (2)
                  
                  
                     Mandatul RSUE ar trebui să fie prelungit cu o perioadă suplimentară de 17 luni și ar trebui stabilită o nouă valoare de referință financiară pentru perioada cuprinsă între 1 aprilie 2021 și 31 august 2022.
                  
               
                     (3)
                  
                  
                     RSUE își va executa mandatul în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2020/489 a COPS se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           Reprezentantul special al Uniunii Europene
                           Mandatul domnului Miroslav LAJČÁK în calitate de reprezentant special al Uniunii Europene (RSUE) pentru dialogul Belgrad-Priștina și alte chestiuni regionale din Balcanii de Vest se prelungește până la 31 august 2022. Consiliul poate decide încetarea anticipată a mandatului RSUE, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”
                        
                     
                  
                        2.
                     
                     
                        La articolul 5 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor legate de mandatul RSUE pentru perioada cuprinsă între 1 aprilie 2021 și 31 august 2022 este de 2 580 000 EUR.”
                     
                  
                        3.
                     
                     
                        La articolul 13, a doua teză se înlocuiește cu următorul text:
                        „RSUE prezintă ÎR, Consiliului și Comisiei rapoarte periodice privind progresele înregistrate și, până la 31 mai 2022, un raport cuprinzător final privind executarea mandatului.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 18 martie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  Decizia (PESC) 2020/489 a Consiliului din 2 aprilie 2020 de numire a reprezentantului special al Uniunii Europene pentru dialogul Belgrad-Priștina și alte chestiuni regionale din Balcanii de Vest (JO L 105, 3.4.2020, p. 3).
         
            (2)  Decizia (PESC) 2020/1313 a Consiliului din 21 septembrie 2020 de modificare a Deciziei (PESC) 2020/489 de numire a reprezentantului special al Uniunii Europene pentru dialogul Belgrad-Priștina și alte chestiuni regionale din Balcanii de Vest (JO L 308, 22.9.2020, p. 4).